ที่ นภ ๐๔๑๖.๔/ว 474 องค์การบริหารส่วนตำบลกุดแห่

 อำเภอนากลาง นภ. ๓๙๑๗๐

๑7 มิถุนายน ๒๕62

เรื่อง ขอความอนุเคราะห์ประชาสัมพันธ์

เรียน กำนัน/ผู้ใหญ่บ้าน ทุกหมู่บ้าน

สิ่งที่ส่งมาด้วย สำเนาประกาศองค์การบริหารส่วนตำบลกุดแห่ จำนวน ๑ ฉบับ

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ ๓) พ.ศ. ๒๕๖๑ องค์การบริหารส่วนตำบลกุดแห่ ได้ดำเนินการจัดทำแผนพัฒนาท้องถิ่น (พ.ศ. ๒๕๖๑-๒๕๖๕) เสร็จเรียบร้อยแล้ว และผ่านการพิจารณาให้ความเห็นชอบจากสภาองค์การบริหารส่วนตำบลกุดแห่ ในคราวการประชุมสภาสมัยวิสามัญ สมัยที่ ๒ ประจำปี ๒๕๖๒ เมื่อวันที่ 14 มิถุนายน พ.ศ. ๒๕๖๒ แล้วนั้น

 ในการนี้ องค์การบริหารส่วนตำบลกุดแห่ จึงส่งประกาศองค์การบริหารส่วนตำบลกุดแห่ เรื่อง การใช้แผนพัฒนาท้องถิ่น (พ.ศ.๒๕๖๑-๑๕๖๕) และขอความอนุเคราะห์จากท่านได้ปิดประกาศประชาสัมพันธ์ในที่ชุมชน เพื่อให้ราษฎรได้ตรวจสอบและรับทราบการดำเนินการเรื่องดังกล่าว รายละเอียดปรากฏตามสิ่งที่แนบมาด้วย

 เพื่อเป็นการประชาสัมพันธ์ข้อมูลและกิจกรรมต่างๆ ขององค์การบริหารส่วนตำบลกุดแห่ จึงใคร่ขอความอนุเคราะห์ ประชาสัมพันธ์จดหมายข่าว ในหน่วยงานรวมถึงประชาชนในพื้นที่ได้รับทราบข้อมูลข่าวสารดังกล่าว ทั้งนี้องค์การบริหารส่วนตำบลกุดแห่ หวังเป็นอย่างยิ่งว่าจะได้รับความอนุเคราะห์จากท่านเป็นอย่างดี

 จึงเรียนมาเพื่อโปรดทราบและประชาสัมพันธ์

 ขอแสดงความนับถือ

 

 (นายวีระ สีมี )

 นายกองค์การบริหารส่วนตำบลกุดแห่

ท

สำนักปลัด

งานนโยบายและแผน

โทรศัพท์ 0 4231 5869

โทรสาร 0 4231 5869



**ประกาศองค์การบริหารส่วนตำบลกุดแห่**

**เรื่อง ประกาศใช้แผนพัฒนาท้องถิ่น ( พ.ศ. ๒๕๖๑-๒๕๖๕ )**

................................................................

 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 ข้อ 5 ข้อ 17 และข้อ 24 หนังสือกระทรวงมหาดไทย ด่วนที่สุด ที่ มท 0810.3/ว 6046 ลงวันที่ 19 ตุลาคม 2561 และหนังสือกระทรวงมหาดไทย ด่วนที่สุด ที่ มท 0810.3/ว 2931 ลงวันที่ 15 พฤษภาคม 2562 กำหนดให้องค์กรปกครองส่วนท้องถิ่นทบทวนแผนพัฒนาท้องถิ่น (พ.ศ. 2561–2565) โดยกำหนดให้แล้วเสร็จภายใน วันที่ 15 มิถุนายน 2562 และให้มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด และเพื่อบูรณาการแผนงาน โครงการ/กิจกรรม และงบประมาณในพื้นที่ได้อย่างมีประสิทธิภาพขององค์การบริหารส่วนตำบลกุดแห่ ประกอบกับสภาองค์การบริหารส่วนตำบลกุดแห่ ได้พิจารณาให้ความเห็นชอบแผนพัฒนาท้องถิ่น (พ.ศ. 2561-2565 ) ในการประชุมสมัยวิสามัญ สมัยที่ 2 ประจำปี 2562 เมื่อวันที่ 14 มิถุนายน 2562 แล้วนั้น

เพื่อให้การปฏิบัติงานตามอำนาจหน้าที่ขององค์การบริหารส่วนตำบลกุดแห่เป็นไปเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี เป็นไปด้วยความเรียบร้อยและถูกต้องตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมฉบับที่ 3 พ.ศ. 2561 ข้อ 24 จึงขอประกาศใช้แผนพัฒนาท้องถิ่น (พ.ศ. 2561-2565) ขององค์การบริหารส่วนตำบลกุดแห่ ให้ทราบโดยทั่วกัน

 ประกาศ ณ วันที่ 14 เดือนมิถุนายน พ.ศ. ๒๕๖๒



 ( นายวีระ สีมี )

นายกองค์การบริหารส่วนตำบลกุดแห่